۰۸:۳۰
آمریکا پرزیدنتی دونالد ترامپین امری اساسیندا آمریکا، فرانسا و اینگیلتره آویاسییاسی سورییادا بشار اسد رژیمینه مخصوص حربی اوبیکتلره ضربه ائندیریب.
آخار. آذ خبر وئریر کی، هوجوم زامانی دمشق، خاما، خومس، دئرا و سئوئیدا شهرلرینده یئرلشن هدفلر بومبالانیب.
معلوماتا گؤره، پایتخت دمشق شهرینده ده بیر چوخ مؤقع ضربهیه توش گلیب. مززی هاوا لیمانی، ۴۱-جی بریگادانین آراشدیرما مرکزی وورولان اوبیئکتلر آراسیندا گؤستریلیب.
هوجوم زامانی آمریکانین «توماهاوک» تیپلی راکتلردن ایستیفاده ائتدیی بیلدیریلیب. سورییا هاوا هوجوموندان مدافعه دستهلری قارشیلیق وئریب.
دمشقده بیر سیرا یئرلی منبعلر پایتختداکی علمی-آراشدیرما مرکزینین ده وورولدوغونو قید ائدیب. سورییا طرفینین آچیقلاماسینا گؤره، کیسوا بؤلگهسینده متفیقلرین آتدیغی ۱۳ راکت ضررسیزلشدیریلیب.
***
«فوکس نیوز»اون معلوماتینا گؤره، سورییا حربی طیارهلرینین معین حیصهسی حمیمیم بازاسیندادیر. طیارهلرین ضربهلردن قوروماق اوچون روس بازاسینا یئرلشدیریلدیی بیلدیریلیب.
فرانسا پرزیدنتی ماکرون ضربهنین سورییا حاکمیتینین کیمیوی سلاح ایستحصالینا ایمکان وئرهن اوبیکتلرینه ائندیریلیر.
***
آمریکا مدافعه ناظری جیمس متیس سورییایا ضربهنین آردیجیل اولمایاجاغینی بیلدیریب. اونون سؤزلرینه گؤره، ضربه بیر دفعه اوچون ائندیریلدی، آنجاق نؤوبتی ضربه ده استثنا ائدیلمیر.
«نؤوبتی ضربه سورییا حاکمیتینین کیمیوی سلاحدان ایستیفادهسیندن آسیلیدیر»، - متیس بیلدیریب.
***
سورییا پایتاختیندا حکومت محلهسی و پرزیدنت سارایی ضربهلره توش گلمهییب.
***
آمریکا باش قرارگاه ریسی گنرال جوزف دانفورد دئییب کی، آمریکا و متفیقلری سورییایا ضربه ائندیرمیی دایاندیریب.
دانفورد سورییا ایستیقامتینده هلهلیک یئنی پلانلارینین اولمادیغینی دا آچیقلاییب.
***
«ریا نوووستی» یلیسی سارایینداکی منبعیه ایستینادلا، روسییانین هوجومدان اؤنجه معلوماتلاندیریلمادیغینی یازیب.
قید ائدک کی، فرانسا مدافعه ناظری فلورانس پارلی روسییانین هوجومدان اؤنجه معلوماتلاندیریلدیغی بارهده رسمی آچیقلاما وئرمیشدی.
unk azb_Arab azb_Arab azb_Arab azb_Arab azb_Arab unk azb_Arab azb_Arab unk azb_Arab azb_Arab unk azb_Arab unk azb_Arab azb_Arab unk azb_Arab azb_Arab